CELEX: 32007R0342
Language: ro
Date: 2007-03-29 00:00:00
Title: Regulamentul (CE) nr. 342/2007 al Comisiei din 29 martie 2007 de modificare a Regulamentului (CE) nr. 489/2005 privind stabilirea centrelor de intervenție și preluarea orezului nedecorticat de către agențiile de intervenție, ca urmare a aderării Bulgariei și României la Uniunea Europeană

30.3.2007   
            
            
               RO
            
            
               Jurnalul Oficial al Uniunii Europene
            
            
               L 90/23
            
         
      REGULAMENTUL (CE) NR. 342/2007 AL COMISIEI
   
   din 29 martie 2007
   de modificare a Regulamentului (CE) nr. 489/2005 privind stabilirea centrelor de intervenție și preluarea orezului nedecorticat de către agențiile de intervenție, ca urmare a aderării Bulgariei și României la Uniunea Europeană
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 1785/2003 al Consiliului din 29 septembrie 2003 privind organizarea comună a pieței orezului (1), în special articolul 6 alineatul (3) și articolul 7 alineatul (5),
   întrucât:
   
               (1)
            
            
               Articolul 6 alineatul (2) din Regulamentul (CE) nr. 1785/2003 prevede că lista centrelor de intervenție pentru preluarea orezului decorticat este stabilită de către Comisie în urma consultării statelor membre. Această listă figurează în anexa I la Regulamentul (CE) nr. 489/2005 al Comisiei din 29 martie 2005 de stabilire a normelor de aplicare a Regulamentului (CE) nr. 1785/2003 al Consiliului privind stabilirea centrelor de intervenție și preluarea orezului nedecorticat de către agențiile de intervenție (2). Ca urmare a aderării Bulgariei și României la Uniunea Europeană la 1 ianuarie 2007, este necesară stabilirea unor centre de intervenție pentru aceste noi state membre și includerea lor în lista menționată.
            
         
               (2)
            
            
               Articolul 7 alineatul (1) din Regulamentul (CE) nr. 1785/2003 limitează la 75 000 de tone cantitățile ce pot fi achiziționate de către agențiile de intervenție în întreaga Comunitate. În vederea repartizării echitabile a acestei cantități, Regulamentul (CE) nr. 489/2005 stabilește cantități per stat membru producător, în funcție de suprafețele de bază naționale stabilite prin Regulamentul (CE) nr. 1782/2003 al Consiliului din 29 septembrie 2003 de stabilire a normelor comune pentru schemele de sprijin direct în cadrul politicii agricole comune și de stabilire a anumitor scheme de sprijin pentru agricultori (3) și în funcție de ratele medii de productivitate care figurează în anexa VII la regulamentul menționat. Ca urmare a aderării Bulgariei și României, este necesară revizuirea acestei grile de repartizare între statele membre producătoare, aplicând aceleași criterii de distribuție precum cele instituite prin adoptarea Regulamentului (CE) nr. 489/2005, însă luând în considerare suprafețele de bază ale Bulgariei și României.
            
         
               (3)
            
            
               Regulamentul (CE) nr. 489/2005 trebuie modificat în consecință.
            
         
               (4)
            
            
               Măsurile prevăzute de prezentul regulament sunt conforme cu avizul Comitetului de gestionare a cerealelor,
            
         ADOPTĂ PREZENTUL REGULAMENT:
   Articolul 1
   Regulamentul (CE) nr. 489/2005 se modifică după cum urmează:
   
               1.
            
            
               Anexa I se modifică în conformitate cu anexa la prezentul regulament.
            
         
               2.
            
            
               Anexa V se înlocuiește cu textul anexei II la prezentul regulament.
            
         Articolul 2
   Prezentul regulament intră în vigoare la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 29 martie 2007.
      
         
            Pentru Comisie
         
         Mariann FISCHER BOEL
         
         
            Membru al Comisiei
         
      
   
   
      (1)  JO L 270, 21.10.2003, p. 96. Regulament, astfel cum a fost modificat prin Regulamentul (CE) nr. 797/2006 (JO L 144, 31.5.2006, p. 1).
   
      (2)  JO L 81, 30.3.2005, p. 26.
   
      (3)  JO L 270, 21.10.2003, p. 1. Regulament, astfel cum a fost modificat ultima dată prin Regulamentul (CE) nr. 2013/2006 (JO L 384, 29.12.2006, p. 13).
   
      ANEXA I
      În anexa la Regulamentul (CE) nr. 489/2005 se adaugă punctele 7 și 8, după cum urmează:
      
         „7.   Bulgaria
         
                     Regiuni
                  
                  
                     Denumirile centrelor
                  
               
                     Пазарджишка област
                  
                  
                     Пазарджик
                  
               
                     Пловдивска област
                  
                  
                     Пловдив
                  
               
                     Старозагорска област
                  
                  
                     Стара Загора
                  
               
            
         8.   România
         
                     Regiuni
                  
                  
                     Denumirile centrelor
                  
               
                     Ialomița
                  
                  
                     Slobozia”
                  
               
   
   
      ANEXA II
      
         
            „ANEXA V
            Tranșa nr. 1 menționată la articolul 5
            
                        Stat membru
                     
                     
                        Tranșa nr. 1
                     
                  
                        Bulgaria
                     
                     
                        584 t
                     
                  
                        Grecia
                     
                     
                        4 636 t
                     
                  
                        Spania
                     
                     
                        20 320 t
                     
                  
                        Franța
                     
                     
                        4 148 t
                     
                  
                        Italia
                     
                     
                        40 432 t
                     
                  
                        Ungaria
                     
                     
                        305 t
                     
                  
                        Portugalia
                     
                     
                        4 549 t
                     
                  
                        România
                     
                     
                        26 t”